ישראל מרדכי צישינסקי

ישראל מרדכי צישינסקי (נולד 10 באוגוסט 1983 - א' באלול תשמ"ג) הוא יזם נדל"ן חרדי, ומנכ"ל קהילת פני מנחם, פלג מחסידות גור. מייסד ויו"ר רפואה ושמחה ופעיל במספר גופים התנדבותיים.

ביוגרפיה
נולד בבני ברק, למשפחה שורשית מחסידות גור. הוריו ניהלו מאפייה בעיר ("מאפיית צישינסקי"). למד בישיבת שפתי צדיק בחצור הגלילית ובישיבת שפת אמת בירושלים.

ב-2004 הקים את רפואה ושמחה. מייסדי העמותה קיבלו בשנת 2008 את אות "מגן שר הבריאות".

ב-2013 הקים את קבוצת הנדל"ן חמדת הארץ, ומשמש כמנכ"ל שלה.

נחשב למקורב לראש עיריית ירושלים משה ליאון. ולרב ניר בן ארצי.

ב-2019, עם הפיצול בחסידות גור, הצטרף לקהילת הרב שאול אלתר. ב-26 באפריל 2021 מינה אותו הרב אלתר, למנהל הקהילה ומוסדותיה.

בשנת 2020 הופיע ברשימת 40 המשפיעים הצעירים בפרויקט שהופק על ידי בחדרי חרדים ו"ביזנעס".

ב-4 ביולי 2021, קיבל את אות הנשיא למתנדב מאת נשיא המדינה ראובן ריבלין על פועלו במסגרת רפואה ושמחה בתקופת מגפת הקורונה בישראל.

הקים בית כנסת חסידי על שם משפחתו, "בית המדרש צישינסקי", בשכונת רוממה בירושלים.

תפקידים בולטים 
 מנכ"ל קהילת פני מנחם, פלג מחסידות גור.
מנכ"ל עמותת רפואה ושמחה.
 מנכ"ל ובעלים של קבוצת הנדל"ן "חמדת הארץ".
 יו"ר אתר האנציקלופדיה היהודית.
 לשעבר מנכ"ל הצלה ישראל.

קישורים חיצוניים

הערות שוליים

יזמי נדל"ן ישראלים
חסידי גור
בוגרי ישיבת שפת אמת
מנכ"לים ישראלים
פעילים חברתיים ישראלים
מייסדי עמותות ישראלים
ראשי עמותות
ירושלים: אישים
קהילת פני מנחם
מקבלי אות הנשיא להתנדבות
ישראלים שנולדו ב-1983